Dankie vir jou antwoord wat nie net 'n herinneringestorting veroorsaak nie, maar ook 'n aanstigting is tot geheuesteunrekonstruksie van die verlede waarmee ek, onder andere, bedoel dat ek nie uit eie beweging sou onthou dat jy óók, saam met Ingrid Burnett, kunsgeskiedenis gedoen het nie en dat ek heel moontlik destyds gedink het: "Watter nuttelose vak..." vergeleke met "regte" geskiedenis en kyk hoe het die wiel inmiddels sodanig gedraai dat kuns en kunsgeskiedenis vandag waarskynlik die enigste betroubare bron van geskiedskrywing verteenwoordig, aangesien kuns en skepping byna ál sinvolle menslike gedraginge is wat daar in 'n verwarde wêreld oorgebly het.
Daai pers skirtjie het vir my maar alte lossies gesit en was ek benoud dit sou met een van die tokkels los raak en af val ! Jy het dit seker met 'n speldjie aan die binnekant ook vas gemaak vir veiligheid ?
Eintlik het ek meer gewonder waarom die naam van hierdie blog ? Ek reken daar is maar min mense wat weet wat is 'n mierleeu en seker nog minder wat weet dat dit die voorloper van die volwasse vorm is van iets wat soos 'n naaldekoker lyk, (maar nie is nie)aangesien sy naam mierleeu bly- seker net mnr of mev om sy volwassenheid aan te dui..... Blog jy oor wat jy skryf eersdaags gaan verander - soos die geskiedenis in die matriek boek, of omdat jy skryf met gevleuelde woorde soos oom Oubaas dit destyds genoem het ? Ek sien egter jy hou nie daarvan om punte(dis nou fullstop) in jou sinne te gebruik nie, en wonder ek of jy ook so praat- sonder om asem te haal.....?